text: Børn i skilsmissefamilier får børnetelefon
  05 august 2014 kl. 07.46
  Børn, der er havnet midt i forældrenes skilsmisse, har nu et sted, de kan få hjælp. Statsforvaltningen har åbnet en direkte linje, hvor børn kan få råd og vejledning.
  Forældre, der skændes heftigt. Diskussioner om, hvor barnet skal bo. Der er mange ting, børn skal forholde sig til, når mor og far ikke længere vil være sammen. Det kan de nu få hjælp til at håndtere. Indtil nu har børnene ringet på Statsforvaltningens hovednummer for at tale med en børnesagkyndig rådgiver. Men nu får børnene deres egen telefonlinje til Statsforvaltningen.
  Se mere på morogfarskalskilles.dk
  Hvis børnenes problemer ikke kan løses over telefonen, så holder de børnesagkyndige rådgivere blandt andet børnesamtaler i Statsforvaltningen, laver børnegrupper for skilsmissebørn og besvarer spørgsmål i brevkassen på børnehjemmesiden. Se link nedenfor.
  I 2013 var der 5996 mænd og kvinder, der blev skilt i Region Syddanmark ifølge Danmark Statistik.
  Fakta om Statsforvaltningens børnetelefon
  Telefonnummer: 20 600 550Åbningstider: mandag-torsdag 12-18 og fredag 12-16www.statsforvaltningen.dk/børnetelefon
  
  